stanford-oval/wikipedia huggingface dataset:
הייזל לבסק

| --- | --- |
 סוג:  דמות ראשית
 שם ספר:  גיבורי האולימפוס, גורלו של אפולו
 הופעה ראשונה:  בן נפטון
 הופעה אחרונה:  קברו של הרודן
 יוצרים:  ריק ריירדן
 מידע
 סטטוס:  חיה
 בסיס:  מחנה יופיטר
 גיל:  18 (ביולוגי)  89 (כולל שנותיה בשאול)
 תאריך לידה:  17 בדצמבר 1928
 מקום לידה:  ניו אורלינס
 גזע:  אלה למחצה
 מין:  נקבה
 מקצוע:  פראיטור
 תואר:  פראיטור
 שיוך:  מחנה יופיטר
 נטייה:  טובה
 מומחיות:  סיף, רכיבה על סוסים
 כוחות:  מציאת מתכות יקרות, שליטה בערפול, יכולת להרגיש במוות של אחרים, לשלוט במתכות ולשנות להן את הצורה
 כלי נשק:  ספאתה מזהב קיסרי
 חברה בקבוצה:  פרנק ז'אנג
 סגנון לחימה:  רומי
 אזרחות:  אמריקאית
 מקום מגורים:  מחנה יופיטר
 תאריך פטירה:  1942
 מקום פטירה:  אי באלסקה (מוות ראשון)
 סיבת המוות:  התמוטטות מערה
 דמויות קשורות
 משפחה:  מארי לבסק (אם) פלוטו (אב) ניקו די אנג'לו (אח למחצה) ביאנקה די אנג'לו (אחות למחצה, מתה) קיילוס (סבא רבה) טרה (סבתא רבתא) סטורן (סבא) אופס (סבתא) יופיטר (דוד) נפטון (דוד)  פרסי ג'קסון (בן דוד) ג'ייסון גרייס (בן דוד) תאליה גרייס (בת דוד) פרנק ז'אנג (בן זוג)
 חברים:  פרסי ג'קסון, אנבת' צ'ייס, ליאו ואלדס, פרנק ז'אנג (בן זוג), פייפר מקלין, ג'ייסון גרייס, ריינה אווילה רמירס אריאנו, המאמן הדג', סמי ואלדז, דקוטה, אריון
 אויבים:  גאיה, הגיגאנטים (אלקיאונאוס, קליטיוס), פסיפאה, טרקוויניוס, קומודוס, קליגולה
 
הייזל לבסק (אנגלית: Hazel Levesque) היא דמות בדיונית בסדרת הספרים "גיבורי האולימפוס" מאת ריק ריירדן. הייזל היא חצוית דם רומית, אחת מהחצוים שבנבואת השבעה, בתו של האל פלוטו ושל מריה לבסק ואחותו למחצה של ניקו די אנג'לו מהצד האלוהי. בת זוגו של פרנק ז'אנג. היא בעלת כישורים רבים בקסם, פרשית מוכשרת, ומיומנת בספאתה (חרב פרשים). הייזל דוברת אנגלית מלידה אך היא יודעת מעט צרפתית בשל מוצאה מלואיזיאנה.
הייזל הופיע לראשונה בספר "בן נפטון", ובהמשך הסדרה בספרים "אות אתנה", "בית האדס" וכן "בדם האולימפוס". הופעתה האחרונה הייתה בספר "קברו של הרודן" בסדרת "גורלו של אפולו".
ביוגרפיה > רקע

הייזל נולדה ב-17 בדצמבר 1928 לפלוטו ולמארי לבסק בניו אורלינס שבלואיזיאנה, לאחר שאביה פלוטו התאהב במארי בזכות קסם הזימון שעשתה. פלוטו הבטיח למריה משאלה אחת, מריה ביקשה את כל אוצרות האדמה (זהב, יהלומים, כסף וכדומה), פלוטו הזהיר אותה שחמדנות זו תגרום צער רב. המשאלה התגשמה בכך שנולדה הייזל עם היכולת לזמן אוצרות מתוך האדמה, ולא עבר זמן רב עד שהתחילה אמה להשתמש ביכולת זו. האבנים היקרות שמצאה הייזל התגלו כמקוללות והביאו סבל רב לקונים. מריה האשימה את פלוטו בקללה זו.
חברה היחידי בילדותה במאה ה-20 היה סמי ואלדז, חברה (היחיד) מבית הספר. השניים אף התנשקו פעם אחת. סמי קיבל את אחת האבנים שהייזל הוציאה מהאדמה כנגד רצונה. הוא הבטיח לה שלא ימכור אותה וכך חשבה הייזל שלא יקולל כמו השאר.
הייזל נאלצה לעבור עם אימה לאלסקה ונאלצה להיפרד מסמי. אמה של הייזל הפכה לבן אדם לא יציב וגאיה (אלת האדמה) השתלטה עליה, פלוטו הגיע לנסות להציל את מריה אך הבין שהמצב אבוד. מצבה של מריה היה קשה מדי, ולאלים אין כוחות באלסקה.
הייזל נאלצה לעבוד בשביל גאיה, ולבנות לבנה הענק אלקיאונאוס גוף העשוי מאבנים יקרות על אי הרפאים שבאלסקה. הייזל כמעט סיימה את עבודתה עד שהתברר שכדי שהענק יתעורר צריך קורבן אדם. הייזל הבינה כי לא תוכל להציל את אמה. מריה הציעה את עצמה על מנת להציל את הייזל. הייזל מוטטה את מערת הענק והובילה להרס של האי ולמותה שלה ושל אמה ובכך מנעה את התעוררותו של הענק. היא נפטרה בשנת 1942.
בשאול, דנו השופטים מה יהיה גורלן של מריה והייזל וקבעו שהייזל תישלח לאליסיום בעוד אמה לשדות הענישה (האזור בשאול שאליו נשלחות נשמות רשעים לעינויים נצחיים), הייזל לא רצתה שאמה תיענש לנצח וביקשה למתן את עונשה וויתרה על המקום באליסיום, ויחד עם אמה נשלחה לשדות האספודל (האזור בשאול שאליו נשלחות נשמות האנשים שהיו בחייהם טובים ורעים באותה מידה). עד שהגיע ניקו די אנג'לו שגילה שהיא אחותו וחילץ אותה.
ביוגרפיה > גיבורי האולימפוס

בספר השני מתואר כיצד הייזל הוחזרה לחיים על ידי אחיה ניקו בן האדס ונלקחה למחנה יופיטר ושולבה בקוהורטה החמישית. התיידדה עם פרנק ז'אנג, בן מארס. במהלך הספר פרסי ג'קסון מהסדרה הקודמת מגיע למחנה לאחר ששכח את זכרונותיו. הייזל עזרה לפרסי בהגיעו למחנה ולקחה עליו חסות. יצאה למסע עם פרסי ופרנק לאלסקה לשחרור אל המוות תנטוס. במסע מתוודים לעברה של הייזל על ידי פלאשבקים. כאשר החבורה פוגשת באמזונות מאלפת הייזל את הסוס המהיר בעולם - אריון, והם נעשים ידידים. פרנק מספר לה שחייו תלויים בחתיכת עץ, שאם תישרף, ימות. לכן הוא מבקש ממנה לשמור עליה בשבילו, והייזל נעתרת לבקשתו. בסוף הספר הייזל מביסה את אלקיאונס עם פרסי ופרנק בכך שמכריחים אותו ללכת ממולדתו אלסקה, בה הוא לא יכול למות, לגבול של קנדה, והורגים אותו. הם חוזרים למחנה ובידיהם סמל הלגיון. פוליבוטס, הענק הנגדי לנפטון / פוסידון וצבאו מגיעים גם הם, אבל פרסי מביס אותו יחד עם אל הגבולות הרומי בדמות הפסל, טרמינוס. מביאים לניצחון המחנה.
בסוף הספר התחילה לצאת עם פרנק ז'אנג.
בספר השלישי החצויים היוונים מגיעים למחנה ומתאחדים עם הרומים, אבל אידולון (רוח רפאים המוסגלת להשתלט על גוף מארח) משתלט על ליאו ואלדס וגורם לו לפוצץ את המחנה, אוקטביאנוס -האוגור של מחנה יופיטר רואה בזה מעשה בגידה ובעקבות זה נפתחת מלחמה בין הרומאים ליוונים, וההייזל והחצויים האחרים בורחים. בספר מגלה הייזל נינו של חברה לשעבר סמי ולאדס - ליאו ואלדס היווני, בנו של הפייסטוס. והייזל עוברת חיזיון עם ליאו שמסביר את הקשר בינו לסמי, וכשפרנק שומע על זה הוא מתחיל לקנא. בסוף כל העניינים מתיישבים בין שניהם ופרנק סולח לליאו היא מצטרפת לשאר החצויים ויחד הם מתחילים את מסעם לפי נבואת השבעה. הייזל מדרבנת את חבריה למצוא את ניקו די אנג'לו החטוף.
בספר הרביעי הייזל מגלה את כוחותיה כמכשפה. היא לומדת לשלוט בערפול, כוח קסום אשר מסווה דברים מבני תמותה. מובילה את החבורה ללא פרסי ואנבת׳ לשערי המוות שבבית האדס. הזוגיות בינה לבין פרנק מתפתחת.
עוזרת ביחד עם פרנק לתוכניתו של ליאו לחזור          לקליפסו. מקודמת לקנטוריון של הקוהרטה החמישית של הלגיון הרומי.
ביוגרפיה > גורלו של אפולו

מוזכרת בידי אפולו כי הוא רצה לפגוש אותה.
בסוף הספר הרביעי של גורלו של אפולו, הופכת הייזל להיות הפראיטור של רומא החדשה ולצידה פרנק ז'אנג (בן זוגה).
הערות שוליים

↑  הייזל לבסק, באתר ויקי ריירדן (באנגלית)
↑  הייזל לבסק, באתר ויקי מחנה יופיטר (באנגלית)
המושכים בחוטים

| --- | --- |

סמליל הסדרה
 סוגה:  הנפשה למבוגרים, קומדיה טלוויזיונית, מדע בדיוני 
 יוצרים:  שיאון טאקאוצ'י
 מדבבים:  ליזי קפלן כריסטיאן סלייטר קלארק דיוק אנדרו דאלי בובי לי ג'ון דימאג'יו טישה קמפבל ברט גלמן
 ארץ מקור:  ארצות הברית ארצות הברית
 שפות:  אנגלית
 מספר עונות:  2
 מספר פרקים:  18
 הפקה
 מפיקים בפועל:  שיאון טאקאוצ'י אלכס הירש
 חברת הפקה:  נטפליקס אנימציה
 הפצה:  נטפליקס 
 שידור
 רשת שידור:  נטפליקס
 תקופת שידור מקורית:  22 באוקטובר 2021 – 18 בנובמבר 2022
 קישורים חיצוניים
 אתר רשמי
 דף התוכנית ב-IMDb
 
המושכים בחוטים (באנגלית: Inside Job) היא סדרת טלוויזיה קומית מונפשת למבוגרים, שנוצרה והופקה על ידי שיאון טאקאוצ'י, יחד עם אלכס הירש, יוצר "גרוויטי פולס", אשר משמש כמפיק בפועל.
הסדרה עלתה לשידור בשירות "נטפליקס" ב-22 באוקטובר 2021. ב-9 בינואר 2023 לאחר חידוש הסדרה בקיץ 2022 לעונה שנייה, בוטלה הסדרה יחד עם תוכניות העונה השנייה.
תקציר העלילה

הסדרה מתרחשת בעולם בו כל תאוריית קונספירציה אפשרית היא אמיתית, ומביאה את קורותיו של ארגון הצללים הממשלתי "קוגניטו בע"מ" אשר שולט בסתר בעולם. העלילה מתמקדת בגאונה טכנולוגית ובשותפה המנסים לשמור על פעילותו של הארגון הרחק מעיניים סקרניות.
צוות הדמויות והמדבבים

רייגן רידלי (ליזי קפלן) – מדענית יפנית-אמריקאית, גאונה טכנולוגית בעלת קשיים חברתיים, העובדת ב"קוגניטו בע"מ", שמאמינה שניתן לשפר את העולם.
רנד רידלי (כריסטיאן סלייטר) – לשעבר ראש "קוגניטו בע"מ" ואביה של רייגן שהודח מעבודתו וכעת זומם נקמה בעודו מובטל, ובמקביל עוסק במלחמות שלהוב עם ריצ'רד דוקינס; בעודו מתגורר עם בתו.
ברט האנד (קלארק דיוק) – יס מן מוושינגטון די. סי., שעל אף שהוא מצטייר תחילה כנער אחווה טיפוסי, בהמשך הוא מתגלה כגבר אכפתי שרק רוצה לאהוב ולרצות את כולם.
ג'יי. אר. שיימפו (אנדרו דאלי) – מנכ"ל "קוגניטו בע"מ" הנוכחי.
ד"ר אנדרה (בובי לי) – ביוכימאי בעל רוח חופשייה העובד ב"קוגניטו בע"מ".
גלן דולפמן (ג'ון דימאג'יו) – גיבור מלחמה בעל נטיות שמרניות ודולפין למחצה.
ג'יג'י תומפסון (טישה קמפבל) – ראש מחלק ניהול המניפולציות והתקשורת ב"קוגניטו בע"מ" ומלכת הרכילות המשרדית.
מייק הקסום (ברט גלמן) – יצור בעל תכונות פטרייתיות והאידיוט המשרדי.
סקירה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 10 | 10 | 22 באוקטובר 2021 | 22 באוקטובר 2021 |
|  | 2 | 8 | 8 | 22 באוקטובר 2021 | 22 באוקטובר 2021 |
רשימת הפרקים > עונה 1

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 1 | 1 | Unpresidented | כבוד א-נשיא | ויטלי סטרוקוס ופיט מיכלס | שיאון טאקאוצ'י | 22 באוקטובר 2021 |
| 2 | 2 | Clone Gunman | מי (שוב) ירה בקנדי | פיט מיכלס ומייק הולינגסוורת' | צ'ייס מיטשל | 22 באוקטובר 2021 |
| 3 | 3 | Blue Bloods | דם כחול | ויטלי סטרוקוס | אלכס הירש וארון בורדט | 22 באוקטובר 2021 |
| 4 | 4 | Sex Machina | סקס מכינה | דייוויד אוקס | אדם לדרר ובורקה סקורפילד | 22 באוקטובר 2021 |
| 5 | 5 | The Brettfast Club | מועדון ארוחת הבוקר של ברט | ויטלי סטרוקוס ומייק ברטינו | מייק דאו ודבון קלי | 22 באוקטובר 2021 |
| 6 | 6 | My Big Flat Earth Wedding | בדרך לחתונה משטחים את כדור הארץ | דייוויד אוקס | מייק דאו ודבון קלי | 22 באוקטובר 2021 |
| 7 | 7 | Ghost Protocol | פרוטוקול רפאים | פיט מיכלס ומייק הולינגסוורת' | צ'ייס מיטשל | 22 באוקטובר 2021 |
| 8 | 8 | Buzzkill | באז שנות-אור | ויטלי סטרוקוס | אלישה ברופי וסקוט מיילס | 22 באוקטובר 2021 |
| 9 | 9 | Mole Hunt | ציד החפרפרת | דייוויד אוקס | אדם לדרר ובורקה סקורפילד | 22 באוקטובר 2021 |
| 10 | 10 | Inside Reagan | בראש של רייגן | ויטלי סטרוקוס ומולי הלמס | אלישה ברופי וסקוט מיילס ושיאון טאקאוצ׳י | 22 באוקטובר 2021 |
רשימת הפרקים > עונה 2

* שמות הפרקים בעברית כפי שמוצגים בנטפליקס.
הפקה

באפריל 2019, נמסר כי נטפליקס הזמינה 20 פרקים מהפקת הסדרה.
ביוני 2021, הסדרה הוכרזה לראשונה כסדרת האנימציה הראשונה למבוגרים שתופק על ידי "נטפליקס אנימציה", ואף נמסר כי הדמויות הראשיות בסדרה ידובבו על ידי ליזי קפלן, כריסטיאן סלייטר, קלארק דיוק, אנדרו דאלי, בובי לי, ג'ון דימאג'יו, טישה קמפבל וברט גלמן. זוהי הסדרה הראשונה שהופקה במסגרת העסקה שטאקאוצ'י סגרה בשנת 2018 עם נטפליקס במסרתה עליה "לפתח סדרות חדשות ופרויקטים נוספים בלעדית לנטפליקס." הצצה ראשונה מתוך הסדרה הוצגה במהלך פאנל פוקוס סטודיו לנטפליקס במהלך פסטיבל האנימציה הבינלאומי שהתקיים באנסי, בין התאריכים 14–19 ביוני 2021. בנוסף, טאקאוצ'י והירש העידו שהם קיבלו השראה מסדרות כמו "תיקים באפלה" וסדרת מגזיני "החדשות העולמיות השבועיות".
שידור

ב-20 בספטמבר 2021, הפיצה נטפליקס קדימון ראשון עבור הסדרה.
חלקה הראשון של עונתה הראשונה של הסדרה, שכללה 18 פרקים, עלה לשידור בנטפליקס ב-22 באוקטובר 2021.
הערות שוליים

↑  Amidi, Amid (June 14, 2021). "Netflix Reveals 'Inside Job,' First In-House Adult Animation Series". Cartoon Brew. Archived from the original on June 15, 2021.
1 2  "Netflix Orders 'Inside Job' Adult Animated Series From 'Gravity Falls' Alum". Deadline. April 23, 2019. Archived from the original on December 9, 2020. Retrieved January 6, 2021.
1 2  Ankers, Adele (June 14, 2021). "Inside Job: Netflix Reveals Cast for New Series from Gravity Falls' Shion Takeuchi, Alex Hirsch". IGN. Archived from the original on June 14, 2021. Retrieved June 14, 2021.
↑  Pederson, Erik (September 20, 2021). "Fall Premiere Dates For New & Returning TV Series On Broadcast, Cable & Streaming". Deadline. Archived from the original on September 20, 2021. Retrieved September 20, 2021.
↑  Collis, Clark (August 16, 2021). "Inside Job makes conspiracy theories a reality: See a first look at the animated comedy". EW. Archived from the original on August 18, 2021. Retrieved September 20, 2021.
1 2  Lang, Jamie (June 14, 2021). "Lizzy Caplan, Christian Slater, Clark Duke Lead Cast for Netflix's 'Inside Job' from 'Gravity Falls' Shion Takeuchi, Alex Hirsch". Variety. Archived from the original on June 14, 2021. Retrieved June 14, 2021.
1 2  Milligan, Mercedes (June 14, 2021). "Annecy: Netflix Adult Animation Updates for 'The House,' 'Inside Job,' 'Human Resources'". Animation Magazine. Archived from the original on June 16, 2021. Retrieved June 16, 2021.
1 2  Kryza, Andy (June 15, 2021). "Netflix wants to make conspiracy theories fun again". TimeOut. Archived from the original on June 17, 2021.
↑  Moon, Mike (June 14, 2021). "Pushing the Boundaries of What's Possible in Adult Animation" (Press release). United States: Netflix. Archived from the original on June 14, 2021. Retrieved June 14, 2021.
↑  Giardiana, Carolyn (June 14, 2021). "Lizzy Caplan, Christian Slater, Clark Duke Lead Voice Cast of Netflix's 'Inside Job'". The Hollywood Reporter. Archived from the original on June 14, 2021. Retrieved June 14, 2021.
↑  Sarto, Dan (June 14, 2021). "Netflix Reveals Shion Takeuchi and Alex Hirsch's 'Inside Job'". AWN. Archived from the original on June 16, 2021. Retrieved June 16, 2021.
↑  Wolfe, Jennifer (September 20, 2018). "'Gravity Falls,' 'Disenchantment' Writer Shion Takeuchi Signs Overall Deal with Netflix". AWN. Archived from the original on January 13, 2021. Retrieved June 16, 2021.
↑  "Annecy International Animation Film Festival 2021". Animation World Network. February 15, 2021. Archived from the original on February 16, 2021.
↑  Vito Oddo, Marco (September 22, 2021). "Inside Job (Netflix series)". Collider. Archived from the original on September 23, 2021. Retrieved September 23, 2021.
↑  "New Fall TV 2021 Calendar: Your Guide to All Fresh Shows & Movies". TV Insider. September 4, 2021. Archived from the original on September 8, 2021. Retrieved September 20, 2021.
↑  Fowler, Matt (August 31, 2021). "Fall TV 2021 Streaming Preview: Biggest New and Returning Shows - State of Streaming 3.0". IGN. Archived from the original on September 17, 2021. Retrieved September 20, 2021.
ג'ון סלאטרי

| --- | --- |

ג'ון סלאטרי
 לידה:  13 באוגוסט 1962 (בן 62) בוסטון, מסצ'וסטס 
 מדינה:  ארצות הברית 
 תקופת הפעילות:  מ-1989 
 מקום לימודים:  האוניברסיטה הקתולית של אמריקה  Saint Sebastian's School 
 בן או בת זוג:  טליה בלסם (1998–?) 
 צאצאים:  הארי סלאטרי 
 מספר צאצאים:  1 
 פרופיל ב-IMDb
 
ג'ון מ. סלאטרי ג'וניור (באנגלית: .John M. Slattery, Jr; נולד ב-13 באוגוסט 1962) הוא שחקן ובמאי קולנוע אמריקאי, ידוע בעיקר מתפקידו כרוג'ר סטרלינג בסדרת הדרמה "מד מן", והיה מועמד על תפקידו לארבעה פרסי אמי.
ביוגרפיה

סלאטרי נולד בבוסטון, מסצ'וסטס לג'ואן (לבית מאלהרן), רואת חשבון בדימוס, ולג'ון "ג'ק" סלאטרי, סוחר עור. משפחתו ממוצא אירי אמריקאי, ומונה שישה אחים. הוא זכה בילדותו לחינוך קתולי. בוגר תואר ראשון באמנות מהאוניברסיטה הקתולית של אמריקה בשנת 1984. לטענתו, כבחור צעיר אהב להעביר את זמנו בצפייה בקולנוע ובטלוויזיה. הוא היה מתעסק בתחביב זה עד שעות מאוחרות ולכן התקשה לקום בבוקר.
כילד חלם סלאטרי להיות שחקן בייסבול. סלאטרי הוא ספורטאי נלהב, שמתעסק בסקי ובגלישה. בשנת 1998 נישא לשחקנית טליה בלסם. לשניים בן בשם הארי.
מלבד תפקידו של סלאטרי כרוג'ר סטארלינג בסדרה "מד מן", הוא ידוע גם מתפקידיו כאל קאהן ב-Homefront, כסנאטור וולטר מונדייל במיני סדרה של HBO, "מהאדמה לירח" (1998), כיועץ המדיני טומי פלניגן בסדרה של HBO ‏K Street, מהופעת האורח שלו כאחיו של ויל טרומן, סם, ב"ויל וגרייס", ומגילום דמויותיהם של מייקל קסידי, בעלה הפרוד של איימי, בסרט "המשפט של איימי", של הפוליטיקאי ביל קסי ב"סקס והעיר הגדולה", של המנהל דניס מרטינו ב"אד" ושל מנהל הקולג' בסדרה "ג'ק ובובי". במרץ 2007 החל לגלם את דמותו של ויקטור, בעלה השני של גבריאל (אווה לונגוריה), ב"עקרות בית נואשות". דמותו נפטרה בעונה הרביעית של הסדרה. בדצמבר 2009 הופיע ב"הקולבר ריפור".
סלאטרי גילם את דמותו של פול מור, בן זוגה של קת'רין ווטסון (ג'וליה רוברטס) בסרט "חיוך של מונה ליזה" ושיחק בהצגה של דייוויד לינדזי אבאיר, "דלתות נפתחות", בתפקיד האווי גילם תפקיד מינורי בסרט "סליפרס". בנוסף הופיע בסרטו של קלינט איסטווד "גיבורי הדגל", וכן בתפקיד סוכן ה-CIA הנרי קרייבלי בסרט "מלחמתו של צ'ארלי וילסון". לוהק לתפקיד ברט מילר בסרט ריקוד מושחת 2: לילות הוואנה, וגילם את דמותו של ריצ'רדסון בסרט נגד כל הסיכויים. סלאטרי קריין גרסאות האודיו של הרומנים "איש נופל" מאת דון דלילו (2007), "דומא קי" מאת סטיבן קינג (2008) ו"הקץ לנשק" מאת ארנסט המינגוויי (1929).
בשנת 2014 ביים את סרטו הראשון "הג'וב האמריקאי האחרון"; דרמת פשע אודות אב חורג מנסה להסתיר את סיבת מותו של בנו, כתוצאה מתאונת בנייה משונה. הסרט מבוסס על ספר באותו שם משנת 1983 מאת פיט דקסטר.
בשנת 2015 גילם את העיתונאי בן בראדלי ג'וניור בסרט הדרמה זוכה האוסקר והמועמד לפרס גלובוס הזהב "ספוטלייט", וכן הופיע בקומדיה של רשת נטפליקס "קיץ אמריקאי חם ורטוב: היום הראשון", בתפקיד שזיכה אותו במועמדות ל"פרס איגוד המבקרים" בתואר "הופעת האורח הטובה ביותר בסדרה קומית".
בשנת 2023 ביים סלאטרי את סרטו השני "מי הרג את מגי מור?", קומדיית פשע שחורה בכיכובם של ג'ון האם וטינה פיי, על מפקד תחנת משטרה בעיירה קטנה שמקבל תפנית כשבתוך מספר ימים נרצחות בעיירה שתי נשים בעלות אותו שם.
אקטיביזם

באוקטובר 2023, סלאטרי, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
פילמוגרפיה נבחרת

נד וסטייסי (סם) (1995)
סליפרס (פרד קרלסון) (1996)
המלחמה של אחי (דבלין) (1997)
בשר אדום (סטפן) (1997)
האיש הערום (פריס) (1998)
בקר (פיטר) (1998)
מגי (ד"ר ריצ'רד מאיירס) (1998)
חוק וסדר (ארלן לוויט) (1998)
מהאדמה לירח (וולטר מולדיי) (1998)
טראפיק (דן קוליאר) (2000)
חוק וסדר (ד"ר שיפמן) (2000)
מות במשפחה (ג'יי פולט) (2002)
חברה רעה (רולנד ייטס) (2002)
אנשי התחנה (דייוויד) (2003)
חיוך של מונה ליזה (פול מור) (2003)
הסיפור של ברוק אליסון (אד אליסון) (2004)
גיבורי הדגל (באד גרבר) (2006)
אנדרדוג (מאיור) (2007)
מלחמתו של צ'ארלי וילסון (קרבלי) (2007)
קליבנלנד (ראש עיריית סטולבנד) (2009–2013)
איירון מן 2 (האוורד סטארק) (2010)
נגד כל הסיכויים (ריצ'רדסון) (2011)
השיבה (באד) (2011)
בטבע שלנו (2012)
ציפור כחולה (ריצ'רד) (2013)
אנטמן (האוורד סטרק) (2015)
טד 2 (2015)
ספוטלייט (2015)
קיץ אמריקאי חם ורטוב: היום הראשון (2015)
דוקו עכשיו (2015)
קפטן אמריקה: מלחמת האזרחים (2016)
צ'רצ'יל (2017)
חשוד ושמו פלטש (2022)
הקרב על הפופ-טארט (2024)
Nuremberg‏ (TBA)
פילמוגרפיה נבחרת > טלוויזיה

האב דאולינג חוקר (1989)
רחוב קיי (2003)
שולחן לחמישה (1998)
ויל וגרייס (1998)
סקס והעיר הגדולה (2000)
אד (2001)
ג'ק ובובי (2004)
מד מן (2007–2015)
עקרות בית נואשות (2007)
רוק 30 (2010)
ויפ (2016)
אהבה מודרנית (2019)
גברת אמריקה (2020)
Next (ב-2020) - פול לה-בלאנק
הערות שוליים

↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
| --- | --- |
בקרת זהויות :  NLI: 987007400497705171  PLWABN: 9810553693605606  BIBSYS: 9007400  BnF: cb14137825r (data)  GND: 141469943  ISNI: 0000 0000 7982 3122  LCCN: no2004049205  NKC: xx0221043  NTA: 313053235  RERO: 02-A013839769  SUDOC: 124064256  VIAF: 7596156   WorldCat (עם VIAF): 7596156
כדורים סיניים (אביזר מין)

כדורים סיניים מוזהבים
כדורים סיניים הם כדורים, לרוב חלולים עם משקולת קטנה מתגלגלת בתוכם, אשר משמשים לגירוי מיני על ידי החדרתם לנרתיק או פי הטבעת. בזמן תזוזה המשקולות נעות בתוך הכדור ויוצרות רטט אשר גורם לגירוי. לעיתים המשקולות משמשות גם כענבל ומשמיעות צלצול או מוצקות לחלוטין. הכדורים המוצקים כבדים יותר ומשמשים גם לביצוע תרגילי קיגל לחיזוק שרירי רצפת האגן.
ההיסטוריה של הכדורים הסיניים עתיקה אך קיימות כמה גרסאות שונות ולכן מקורם אינו ברור. כפי הנראה בעבר נהגו להכניס כדור בודד לנרתיק כדי להעצים את ההנאה בקיום יחסי מין והמתקן שוכלל עד מהרה לשני כדורים המחוברים בחוט משי או שרשרת כדי לאפשר את הוצאתם בקלות. השימוש בכדורים הסיניים אינו אמור להביא את המשתמש לאורגזמה אלא ליצור גירוי מיני. ניתן למשל להשאיר את הכדורים בתוך הנרתיק במשך כל היום ובכך לגרום לעוררות מינית מתמשכת. תורות כגון טנטרה או טאואיזם מאמינות ששימוש בכדורים סיניים הוא כלי יעיל לאימון שליטה וחקירת הנאות החושים של האדם.
כדורים סיניים בצורתם המלאה נקראים גם משקולות נרתיקיות, מומלצים על ידי גינקולוגים לחיזוק גמישות הנרתיק ושליטה על שלפוחית השתן. משקולות כבדות קצת יותר משמשות לחיזוק שרירי רצפת האגן ומגבירות את ההנאה והתפקוד המיני.
ראו גם

חרוזים אנאליים
ABS

ערך זה עוסק במערכת בטיחות בכלי רכב. אם התכוונתם לפולימר נפוץ, ראו .
מערכת למניעת נעילת גלגלים בגלגל הקדמי של אופנוע ב.מ.וו
סמל ABS
ABS ‏(Anti-lock Braking System, בעברית "מערכת למניעת נעילה בבלימה" המכונה גם מערכת למניעת נעילת גלגלים) היא מערכת בטיחות המותקנת בכלי רכב ומונעת את נעילת הגלגלים בזמן בלימה ובכך מאפשרת לנהג להמשיך לשלוט ברכב.
רכב ללא ABS

ברכב שאין בו מערכת ABS, תיצור בלימה חזקה (כ-90% ממהלך הבלם על יבש, כ-85% על רטוב) מצב של נעילת הגלגלים. הגלגלים יפסיקו לגמרי להסתובב בגלל הבלימה. עם זאת, כאמור, בלימה תוך כדי נעילת הגלגלים יכולה לעצור את הרכב מהר מאוד. יתרה מזאת – בניגוד לאמונה הרווחת – גם רכב שאינו מצויד ב-ABS, אינו נוטה להחליק ולהסתחרר בבלימה, אפילו על משטח חלק. כל עוד הבלימה נעשית בקו ישר ועל גבי צמיגים תקינים, יבלום הרכב בקו ישר. שיבושים קלים בדרך, או משטח חלקלק במיוחד, עלולים לגרום לסטייה קלה של חרטום הרכב הצדה. עם זאת, כל מידה של סטיית חרטום הרכב תהיה סביב צירו, כלומר: גם אם הרכב יסתובב לגמרי, הוא יישאר בנתיבו. נמצא כי, אפילו בבלימה על משטחים, לרוב כאשר צדו האחד של הרכב ירד לשול עפר בצד הכביש, בלימה עוצמתית ונעילת ארבעת הגלגלים, מביאה לעצירה מהירה ויציבה.
נעילת הגלגלים, עם זאת, תגרום לרכב להתקדם במשך הבלימה בכיוון חרטום הרכב ברגע הנעילה. ההגה ברכב יגיב, והגלגלים יזוזו, אך כיוון שהם אינם מסתובבים, כל הטיה לא תשנה כמעט בכלל את כיוון נסיעת הרכב. לכן בלימה בסיבוב ללא ABS היא בעייתית, כיוון שהרכב שמוטה לתוך הסיבוב, יתיישר אל כיוון שולי הכביש. לכן, במצב של בלימה בסיבוב ללא ABS, רצוי להימנע מלחיצה חזקה מידי על הבלמים. מוטב לבלום כ-70% ממהלך הדוושה. אם בכל זאת ננעלו הגלגלים, משחררים עוד קצת כדי לשחרר אותם. אותו תהליך (שחרור של עד חצי דוושה) יש לנקוט אם רוצים להטות את הרכב תוך כדי בלימה, כדי להימנע מלהיתקל במכשול.
אימון רפלקסיבי לבלימה בכל הכוח (כדי להימנע מהיסוס) נעשה במכוני נהיגה מתקדמת או על ידי אדם פרטי, שמתרגל בלימה כזאת במקום ריק. פעולה זאת מותרת לפי חוק במסגרת "ניסוי הבלמים" -- מאיצים את הרכב לכ-40 קמ"ש ואז נותנים מכה חזקה על דוושת הבלם. בלימה בסיבוב ניתן לתרגל על ידי בלימה הדרגתית בקו ישר במקום ריק – לוחצים את הדוושה פנימה בהדרגה, כדי לחוש את נקודת הנעילה.
היסטוריה

טכנולוגיות למניעת החלקה פותחו כבר בתחילת המאה ה-20, על מנת לאפשר הקטנה של החלקת גלגלים על מסילות רכבת. הרעיון שבבסיס מערכות ה-ABS פורסם ב-1908 על ידי ג.א. פרנסיס במגזין הבריטי ״המהנדס״.
מערכות ABS מודרניות החלו להימכר ברכבים על ידי פורד ב-1969 ועל ידי פיאט וטויוטה ב-1971.
באירופה ושווקים נוספים בעולם, כלי רכב פרטיים חוייבו להימכר עם מערכת ABS החל בשנת 2004.
ראו גם

בקרת יציבות
מערכת עזר לבלימה
הערות שוליים

↑  מערכות עזר לבלימת חירום, באתר "מסלולים"
↑  בלימת חירום, באתר "מסלולים"
↑  https://www.snapon.com/EN/US/Diagnostics/News-Center/Press-Release-Archive/2024-06-Technical_Reference_Anti-Lock_Breaking_System
| --- | --- |
בקרת זהויות :  NKC: ph625509
חוסה דה ריברה

| --- | --- |

 לידה:  12 בינואר 1591 חטיבה (Játiva) שליד ולנסיה
 פטירה:  2 בספטמבר 1652  (בגיל 61) נאפולי
 מקום קבורה:  Santa Maria del Parto a Mergellina, Naples 
 לאום:  ספרדי
 תחום יצירה:  ציור
 זרם באמנות:  בארוק
 הושפע על ידי:  Francesc Ribalta 
 יצירות ידועות:  Saint Bartholomew, Philosopher with Mirror 
 בן או בת זוג:  Caterina Azzolino 
 
חוסה דה ריברה (בספרדית: José de Ribera;‏ 12 בינואר 1591 – 2 בספטמבר 1652) היה צייר, רשם ואמן תחריטים ספרדי שפעל רוב ימיו באיטליה. יש הרואים בו את אחד מחשובי האמנים האירופיים של המאה ה-17, ומהאמנים המובילים של הקונטרה-רפורמציה.
שמות וכינויים

בטבילתו נקרא חואן חוזפ ריברה (Juan Jozep Ribera). באיטליה נקרא ג'וזפה ריברה (Giuseppe Ribera) ולעיתים גם ג'וזפה די ריברה, ווכינוהו Lo spangnoleto ("לוֹ סְפַּניולֶטוֹ") כלומר "הספרדי הקטן". על עבודותיו חתם Jusepe de Ribera ולכן זהו השם שדבק בו.
קורות חייו

ריברה נולד בחטיבה (Játiva) שליד ולנסיה. ראשית חייו לוט בערפל. יש הסוברים שהיה חניך בסדנה של הצייר איש ולנסיה פרנסיסקו ריבלטה. אין יודעים מתי עבר לאיטליה. העדות הכתובה הראשונה להיותו שם היא הזמנה לעבודה בכנסייה בפארמה, שקיבל ב-1611. כעבור שנתיים, ב-1613, התקבל כחבר באקדמיה של סן לוקא ברומא. ב-1616 עבר לנאפולי. באותה השנה נישא לקתרינה אצולינו אי אינדיאה (Katerina Azzolino i India), בתו של הצייר הנאפוליטאני ג'ובאני ברנרדינו אצוליני(אנ'), שקשריו בעולם האמנות הנאפוליטני סייעו לביסוס מעמדו של ריברה. גם היותו ספרדי תרמה להצלחתו, שכן במהרה הפך לבן חסותו של הדוכס של אוסונה, שהיה המשנה למלך בנאפולי. זה אף הזמין אצלו סדרה של חמש תמונות אותן ביצע בשנים 1616–1618. מהשנים 1620 עד 1626 נותרו מעט ציורים, אולם בשנים אלו הכין את מיטב התחריטים שלו, אולי מתוך כוונה להפיץ את יצירתו מעבר לנאפולי. הקריירה שלו המריאה לקראת סוף שנות ה-1620, ומאז נחשב כצייר המוביל של נאפולי. יחד עם זאת, השפעתו ניכרה גם בספרד, שכן השליטים של נאפולי לקחו אתם את יצירותיו בשובם לספרד, והתחריטים שלו יובאו לספרד על ידי סוחרי האמנות. יש חוקרים המציינים את השפעתו על אמנים ספרדים מובילים כגון ולסקס ומורילו.
ב-1644 נפגמה בריאותו, ומאז החלה דעיכתו האמנותית והכלכלית. ב-1651 היה בקשיים כלכליים חמורים ונאלץ למכור את ביתו. הוא שכר בית בכפר מרג'לינה (Mergellina), כיום שכונה בנאפולי.
ריברה נפטר במרג'לינה ב-2 בספטמבר 1652 בנאפולי. הוא קבור שם בכנסיית סנטה מריה דל פרטו (Santa Maria del Parto).